CELEX: 32012R0937
Language: hr
Date: 2012-10-12 00:00:00
Title: Provedbena uredba Komisije (EU) br. 937/2012 od 12. listopada 2012. o izmjeni uredaba (EZ) br. 1122/2009 i (EU) br. 65/2011 vezano uz način utvrđivanja kamata koje se primjenjuju na nedospjela plaćanja koja će se nadoknaditi od korisnika programa izravne potpore za poljoprivrednike na temelju Uredbe Vijeća (EZ) br. 73/2009, potpora ruralnom razvoju na temelju Uredbe Vijeća (EZ) br. 1698/2005 i potpora sektoru vina na temelju Uredbe Vijeća (EZ) br. 1234/2007

03/Sv. 037
            
            
               HR
            
            
               Službeni list Europske unije
            
            
               297
            
         32012R0937
   
               L 280/1
            
            
               SLUŽBENI LIST EUROPSKE UNIJE
            
            
               12.10.2012.
            
         
      PROVEDBENA UREDBA KOMISIJE (EU) br. 937/2012
   od 12. listopada 2012.
   o izmjeni uredaba (EZ) br. 1122/2009 i (EU) br. 65/2011 vezano uz način utvrđivanja kamata koje se primjenjuju na nedospjela plaćanja koja će se nadoknaditi od korisnika programa izravne potpore za poljoprivrednike na temelju Uredbe Vijeća (EZ) br. 73/2009, potpora ruralnom razvoju na temelju Uredbe Vijeća (EZ) br. 1698/2005 i potpora sektoru vina na temelju Uredbe Vijeća (EZ) br. 1234/2007
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1698/2005 od 20. rujna 2005. o potpori ruralnom razvoju iz Europskog poljoprivrednog fonda za ruralni razvoj (EPFRR) (1), a posebno njezin članak 51. stavak 4., članak 74. stavak 4. i članak 91.,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavi zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (2), a posebno njezin članak 85.x i 103.za, u vezi s njezinim člankom 4.,
   uzimajući u obzir Uredbu Vijeća (EZ) br. 73/2009 od 19. siječnja 2009. o utvrđivanju zajedničkih pravila za programe izravne potpore za poljoprivrednike u okviru zajedničke poljoprivredne politike i utvrđivanju određenih programa potpore za poljoprivrednike, o izmjeni uredaba (EZ) br. 1290/2005, (EZ) br. 247/2006, (EZ) br. 378/2007 i stavljanju izvan snage Uredbe (EZ) br. 1782/2003 (3), a posebno njezin članak 142. točku (c) i (o),
   budući da:
   
               (1)
            
            
               Članak 80. stavak 2. Uredbe Komisije (EZ) br. 1122/2009 od 30. studenoga 2009. o utvrđivanju detaljnih pravila za provedbu Uredbe Vijeća (EZ) br. 73/2009 u pogledu višestruke sukladnosti, modulacije i integriranog administrativnog i kontrolnog sustava, u okviru programa izravne potpore za poljoprivrednike predviđenih u navedenoj Uredbi, kao i za provedbu Uredbe Vijeća (EZ) br. 1234/2007 u pogledu višestruke sukladnosti u okviru programa potpore predviđenog za sektor vina (4) i članak 5. stavak 2. Uredbe Komisije (EU) br. 65/2011 od 27. siječnja 2011. o utvrđivanju detaljnih pravila za provedbu Uredbe Vijeća (EZ) br. 1698/2005 vezano uz primjenu postupaka kontrole, kao i uvjeta višestruke sukladnosti u vezi s mjerama ruralnog razvoja (5) utvrđuju način utvrđivanja kamata koje se primjenjuju na nedospjela plaćanja koja će se nadoknaditi od korisnika potpore obuhvaćenim tim Uredbama.
            
         
               (2)
            
            
               Kamata se primjenjuje za razdoblje od obavijesti o obvezi povrata sredstava do stvarne otplate ili odbitka iznosa koji je potrebno vratiti. To uzrokuje da su državna tijela obvezna naplaćivati kamate u praktično svim slučajevima povrata sredstava, uz zasebni nalog za povrat sredstava nakon što je poznato vrijeme koje je proteklo.
            
         
               (3)
            
            
               Zbog pojednostavnjenja i kako bi se poboljšala administrativna učinkovitost, kamate bi trebala biti dospjela tek nakon razumnog roka plaćanja za dužnika navedenog u nalogu za povrat sredstava.
            
         
               (4)
            
            
               Stoga je u skladu s time potrebno izmijeniti Uredbu (EZ) br. 1122/2009 i Uredbu (EU) br. 65/2011.
            
         
               (5)
            
            
               U interesu pravne sigurnosti, potrebno je posebno navesti da se mjere predviđene u ovoj Uredbi primjenjuju za naloge za povrat sredstava izdane nakon 16. listopada 2012.
            
         
               (6)
            
            
               Mjere predviđene u ovoj Uredbi u skladu su s mišljenjem Odbora za ruralni razvoj, Upravljačkog odbora za zajedničku organizaciju poljoprivrednih tržišta te Upravljačkog odbora za izravna plaćanja,
            
         DONIJELA JE OVU UREDBU:
   Članak 1.
   Izmjena Uredbe (EZ) br. 1122/2009
   U članku 80. stavku 2. Uredbe (EZ) br. 1122/2009, prvi podstavak zamjenjuje se sljedećim:
   
      „2.   Kamate se obračunavaju za razdoblje koje protekne između roka plaćanja za poljoprivrednika navedenog u nalogu za povrat sredstava, koji nije određen na više od 60 dana, i datuma otplate ili odbitka.”
   
   Članak 2.
   Izmjena Uredbe (EU) br. 65/2011
   U članku 5. stavku 2. Uredbe (EU) br. 65/2011, prvi podstavak zamjenjuje se sljedećim:
   
      „2.   Kamate se obračunavaju za razdoblje koje protekne između roka plaćanja za korisnika navedenog u nalogu za povrat sredstava, koji nije određen na više od 60 dana, i datuma otplate ili odbitka.”
   
   Članak 3.
   Stupanje na snagu i primjena
   Ova Uredba stupa na snagu sljedećeg dana od dana objave u Službenom listu Europske unije.
   Primjenjuje se za naloge za povrat sredstava izdane nakon 16. listopada 2012.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 12. listopada 2012.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 277, 21.10.2005., str. 1.
   
      (2)  SL L 299, 16.11.2007., str. 1.
   
      (3)  SL L 30, 31.1.2009., str. 16.
   
      (4)  SL L 316, 2.12.2009., str. 65.
   
      (5)  SL L 25, 28.1.2011., str. 8.